El CPA Girona sortirà abans que el CPA Olot en grups grans al provincial - Diari de Girona\nEl CPA Girona sortirà abans que el CPA Olot en grups grans al provincial\nEl nou disc de les campiones del món porta per títol «Sense opcions» i s'estrenarà a Fontajau\nj.r. 25.01.2018 | 08:15\nLa Federació de patinatge va anunciar dimarts a la nit l'ordre de sortida de les diferents categories del campionat provincial de grups de xou que es celebrarà diumenge a Fontajau. En grups grans el CPA Girona, vigent subcampió del món, sortirà per davant del CPA Olot, campió mundial. L'equip de Nuri Soler presenta un disc titulat Soc aquí, mentre que les noies de Ricard Planiol estrenaran a Fontajau la coreografia Sense opcions. La competició l'obrirà l'AE Fornells amb Provoca'm i la tancarà el CP Llagostera amb Anhel emmascarat.\nSeran poc menys de quatre inteses hores de patinatge les que es podran viure diumenge a Fontajau, amb l'estrena dels nous discs de tots els clubs de la demarcació. N'hi competiran una vintena, entre les diferents categories, de quartets, petits, juvenils i grans. Els quartets obriran el campionat a 2/4 de 5 de la tarda, a continuació vindran els grups petits, tot seguit els juvenils, i els grans seran els darrers de competir a partir de 3/4 de 7 del vespre.\nA banda de la pugna entre el CPA Girona i el CPA Olot en grups grans el campionat provincial, on es posen en joc les places per al campionat català, d'altres focus d'interés seran el CP Bescanó en grups juvenils, que va guanyar el bronze europeu el 2017, i en el PA Maçanet, la gran revelació de l'any passat en grups petits, que va guanyar la plata al Mundial. Les selvatanes presentaran un disc titulat Rat lab.


26 setembre 2020 04:00\nDe totes les capitals de província de l'Estat espanyol, les que més han crescut demogràficament en el període 1981-2001 són Múrcia i Palma de Mallorca, les úniques on el PP ha crescut en vots respecte de les generals de 2000, el 14 de març passat. Palma, en concret, ha passat de 290.372 habitants l'any 1981 a 333.801 l'any 2001. Dels totals d'habitants, a les Illes Balears s'ha passat d'un cens de 655.909 a 841.669, de 1980 a l'any 2000, amb un increment del 28'32%. A Eivissa, en aquest període s'ha incrementat la població un 46'96%; pràcticament s'ha duplicat. Un cas evident de substitució demogràfica i lingüística, en conseqüència. En termes absoluts, en seixanta anys s'ha passat d'una població catalanoparlant de 354.261 persones a una de 270.000. Relativament parlant, suficient per marcar l'extinció paulatina de l'ús de la llengua. El punt d'inflexió es produeix en la dècada dels 90 i en els primers anys del segle XXI. La inanició del PP i la continuació de la normativa absentista els anys del Pacte, gràcies al manteniment de les mateixes persones en llocs clau i bàsics per a una veritable modificació de la política lingüística, fan que es perdi la batalla de l'acollida massiva que arriba aquests anys. Una visió arrelada en el passat ha impedit una transició que es prometia vertadera el mes de novembre de 1998, arran de la manifestació per la defensa de la terra.\nJosep Franco. Excap de secció del Servei d'Ensenyament del Català. València.


Tal com va quedar al curs...\nUna altre recepta del curs de l’Adelf (Topik). Aquesta també sorprèn per la seva senzillesa.\nIngredients: Filets de sardina, vinagre, melmelada de gerds, oli d’oliva, pasta de full i ruca o qualsevol altre tipus d’amanida de fulla petita.\nNetegem be les sardines d’escames i aletes traient l’espina. Les salem i les deixem 30min cobrint-les amb una barreja d’aigua (2/3) i vinagre (1/3) deixant-les marinar.\nTallem la pasta de full en làmines rectangulars que punxarem amb una forquilla i posarem al forn a 180ºC fins que agafin una mica de color.\nA punt de forn...\nQuan les sardines estiguin marinades, les escorrem i les cobrim una estona amb oli d’oliva, pebre rosa i herbes. Deixem una estoneta i finalment les disposem sobre la pasta de full.\nEn un bol barregem 2 cullerades de melmelada, oli, pebre negre molt i unes gotetes de vinagre, posem la barreja per sobre dels filets de sardina i decorem amb ruca.\nTal com em va quedar.. En vaig fer també amb salmó fumat...\nCom ja imagineu el plat admet un munt de variacions. Jo per exemple en vaig fer amb sardines i amb salmó fumat i podem posar sèsam, sal maldon o deixar de posar la salsa de melmelada tal com vaig fer.\nCoca de sardina marinada receptes\nBet 25 de juliol de 2011 a les 20:46\nUn molt bon aperitiu! ideal per l'estiu i segur que boníssim, el provaré de fer amb salmó també. Últimament estic fent un recopilatori de tapes i montaditos... que ja és massa!\nRicard Sampere 26 de juliol de 2011 a les 0:47\nTb queda be amb foie.... I es pot preparar amb estona.... Salut..!


L'Hospital d'Olot recupera quatre professionals que han passat la COVID-19 i suma dos nous ingressos - Garrotxa Digital\nComentaris tancats a L’Hospital d’Olot recupera quatre professionals que han passat la COVID-19 i suma dos nous ingressos\nEn les darreres hores l’Hospital d’Olot i Comarcal de la Garrotxa ha recuperat quatre professionals que després dels dies de confinament han donat negatiu al test PCR i es podran reincorporar al seu lloc de treball. La Funadació ara joa només espera la reincorporació de 23 professionals més que van donar potitiu a la prova de coronavirus i han de passar la malaltia pertinentment aïllats als seus domicilis.\nL’hospital olotí també ha informat d’un aument en el nombre d’ingressats amb el nou coronavirus, que ha passat de 12 a 14 en les darreres 24 hores. El centre no ha hagut d’informar de cap defunció per coronavirus a l’hospital i ja són sis els dies que han passat sense haver de lamentar cap mort causada per la infecció.\nLa Diputació de Girona va viure ahir una sessió moguda amb una protesta del col·lectiu dels iaioflautes de Girona que han volgut manifestar-se en contra de l'ens supramunicipal. Segons les seves pancartes demanaven la supressió de la Diputació perquè no…\nAquest cap de setmana es va celebrar a Olot, per primera vegada, la festa d’any nou xinès. El Núria Social es va omplir de gom a gom per la celebració de l’any del porc, que segons la cultura xinesa portarà sort. L’acte l’organitzava l’Associació…


Article de Compromís del mes d’abril: “Madrid ens roba... i el PP, també!”\nAquest és l'article de Compromís d’abril, titulat Madrid ens roba... i el PP, també!. Tal com contempla el Reglament de Mitjans de comunicació aprovat en 2008, els grups polítics municipals poden publicar en la pàgina web municipal un text d'opinió sobre cada ple que es realitze i un article sobre el tema que ells trien cada mes.\nDes de Compromís ens preguntem, què cal que passe per a reaccionar? Fa uns dies, tots els grups polítics representats en les Corts signaren una declaració institucional i unànimement rebutjaren els Pressupostos Generals de l’Estat per a 2017 que, una vegada més, castiguen el poble valencià en l’apartat de les inversions en infraestructures. Als pocs dies el Partido Popular de la CV es desmarcava d’eixa unanimitat amb la Sra. Bonig dient: No nos queremos sumar a un circo. Clar que no es volen sumar a un circ: el seu partit és un circ i dels mundials. Després d’haver signat la declaració va i es fan arrere los populares valencianos i és que des de Madrid, com sempre, despenjaren el telèfon i els posaren firmes y prietas las filas. I com los populares valencianos no pinten fava en la calle Génova, doncs a apretar i engolir. Eixa és la defensa dels interessos valencians que practiquen!\nEn l’últim Ple del nostre Ajuntament, la portaveu del PP va tornar a fergala de la seua coneguda pèssima educació, cosa que ja no sorprén ningú. Va acusar Compromís d’interessar-se només per les inversions i no per les persones i ens acusà d’amagar-nos darrere d’una pancarta, al més pur estil “català” i al crit de Madrid nos roba. Doncs sí, més concretament, ens roben alts dirigents i càrrecs institucionals del seu partit. Compte els casos de corrupció i tots els milions que s’han endut els seus companys de partit. Igual, li entra vergonya i li pega per demanar presó per als lladres i que tornen tots els diners. Potser, no caldria agafar la pancarta per a reclamar el que és de tots i ells ens han robat. Perquè ens roba Madrid i ens roba el seu Partido Popular.


27 de gener de 2013. L’equip Salvauth Park ha guanyat avui el primer premi del torneig de robòtica FIRST LEGO League, el qual ha tingut lloc aquest matí a l’Escola Politècnica Superior (EPS) de la Universitat de Girona. En total, s’han repartit nou premis entre els 22 equips que han competit en el desafiament “Senior Solutions” amb l’objectiu de dissenyar solucions per millorar la qualitat de vida de la gent gran.\nPremi a l’Emprenedoria, per a INS Vidreres\nPer primera vegada, l’esdeveniment s’ha obert a nens i nenes de 6 a 9 anys, els quals han presentat propostes en el marc del repte ‘Super Seniors’. En aquest cas, no es tracta d’una competició sinó una posada en comú d’idees plasmades en un pòster –també per millorar la qualitat de vida de la gent gran– amb l’objectiu de fomentar la creativitat, la innovació, l’emprenedoria i l’esperit d’equip a través de l’interès per la ciència i la tecnologia. El treball en equip s’ha produït de manera intergeneracional, ja que els participants han hagut de comptar amb un company ‘sènior’ perquè els ajudi a identificar les dificultats a les quals les persones gran han d’afrontar en la seva vida diària. Els projectes han rebut l’atenció d’un comitè científic, format per investigadors i investigadores de la UdG, i tots ells han tingut un reconeixement.\nL’acte ha comptat amb la presència de la consellera d’Educació de la Generalitat de Catalunya, Irene Rigau; l’alcalde de Girona, Carles Puigdemont; la rectora Anna M. Geli, i el president de la Fundació Príncep de Girona, Antoni Esteve.\nEl primer i segon premi donen l’oportunitat als equips guanyadors, Salvauth Park i Alexandre Deulofeu -99, de participar a la final espanyola, que tindrà lloc a Tarragona el proper 17 de març. Els jutges han escollit aquests projectes perquè han estat els que més han destacat per ser un model de respecte als valors FIRST LEGO League i per haver aconseguit l’excel•lència i la innovació tant en el disseny del robot com en el projecte científic. Si aquests equips van superant tots els reptes amb èxit, podrien acabar disputant la Gran final, el World Festival, que acollirà la ciutat nord-americana de St. Louis.\nTota la informació a http://www.udg.edu/fllgirona


FOTOS DE COBLES, ORQUESTRES I CONJUNTS DE CATALUNYA: QUARTET JOVENTUT\nEn un poble amb l'efervescència musical com era Vidreres des de 1860 (veure la pàgina 4 de la revista EL REC CLAR), amb tot un estol de formacions musicals [veure VIDRERES (1), VIDRERES (2) i VIDRERES (3)], i no és extrany que també en sortís un quartet clàssic, com el Quartet Joventut. Malauradament, la guerra, com el seu propi nom indica, ho va esguerrar tot.\nD'esquerra a dreta: Lluís Dorca i Gubau (de can Cascueta) [contrabaix], Pius Massa i Mas [violí], Josep Quellos i Tomàs [violí] i Magdalena Coma i Balmaña (de cal Peroler) [piano].\nEl representant era en Pius Massa, que vivia al carrer 16 d'octubre nº 20 de Vidreres.\nPublicat per SUSQUEDA54 a 16:23


Consol Prados: Ségolène Royal cap a la presidència de França\nSégolène Royal cap a la presidència de França\nDes del començament de la campanya francesa em va atraure la figura de Ségolène i el seu discurs. Crec que ha proporcionat alguns elements que la gent espera i demana a la política actual. Trencar amb els tópics de sempre, mirada lluny i concreció alhora, esperonar i implicar els mateixos ciutadans i ciutadanes en un projecte compartit, generar confiança des de la capacitat de generar optimisme i esperances, i un estil diferent i fresc en definitiva.\nSeguint amb la reflexió sobre la política, crec que no es tracta ja de qui dóna més en la carrera de les promeses, sinó de parlar un llenguatge diferent i crear empaties. Empatia com l'habilitat d'entendre els altres, els sentiments, els comportaments,... I des de la comprensió i la intel.ligència, avançar les respostes.\nUn llenguatge en la justa mesura, entre el políticament correcte a vegades massa previsible i cansino, i el populisme provocador que exalta els problemes però que no representa solució als mateixos problemes.\nSégolène no ho ha tingut fàcil, però des de la tenacitat ha fet una bona campanya, i sobretot ha sapigut connectar. Més enllà del que es diu, com es diu i què es transmet. Tant important el discurs com el transmetre la convicció.\nEn aquest sentit, suggereixo aquest article de l' amic Toni Gutierrez, escrit al començament de la campanya a la tardor passada i que comparteixo del tot. El que diu, avui ha tingut el recolçament de molts ciutadans i ciutadanes francesos.\nDoble satisfacció per tant, pels resultats de la primera volta, i perquè benvinguda Ségolène, i Bachellet,... dones i noves formes de fer política, quan les dones sempre hem de demostrar un plus més.\nLa participació tan alta, el 85%, denota l'interés creat. I segurament també el temor a la situació del 2002, que varen passar Chirac i Le Pen en la primera volta. Recordo una amiga francesa socialista que m'explicava que molts van anar a votar amb la ma tapan el nas, en una elecció entre lo malo i lo peor. Potser temerosos d'una situació com la viscuda ha fet que molts ciutadans sortin a votar. Però en qualsevol cas vol dir que no deixa impassibles.\nAra fins la segona volta la campanya serà molt renyida, i molt interessant. La seguirem.\nI us suggereixo mentrestant el video del discurs de Royal un cop coneguts els resultats, de satisfacció, de mà estesa, de buscar complicitats, i des dels valors i el valor. I també el contingut del Pacte Presidencial que és el contracte amb la ciutadania.\nDiscours du premier tour\nPublicado por Consol Prados Martínez los dilluns, d’abril 23, 2007\n23 d’abril de 2007 a les 18:55\npues ya veremos..., tot i que la dreta sembla sumar i Sarkozy és el favorit, cal saber què farà Bayrou, i sembla ser que la dreta ha estat més mobilitzada en aquesta primera volta. També els prosnòstics de Royal al començament eren baixos.\nEn qualsevol cas, serà molt interessant.\n23 d’abril de 2007 a les 23:50


La UIB organitza la VI Setmana Saludable i Sostenible - Hemeroteca - Actualitat - Universitat de les Illes Balears\nSeccions: La UIB organitza la VI Setmana Saludable i Sostenible\nLa UIB organitza la VI Setmana Saludable i Sostenible\nComença la VI Setmana Saludable a la UIB\nDia: dilluns, 18 de març de 2019\nLloc: espai exterior situat entre la llibreria i la Unitat d'Atenció a l'Alumne\nLa inauguració de la VI Setmana Saludable i Sostenible tindrà lloc el dilluns, 18 de març, a les 10 hores. Durant l’acte es lliuraran els premis del Concurs d’Idees Campus Saludable i es presentaran les activitats de la setmana i del Repte 500. A continuació, tindrà lloc una acció de la campanya Trepitja l’Estigma, a càrrec de la Taula per la Sida, que consisteix a fer una pintada sensibilitzadora al pas de vianants que hi ha entre els edificis Guillem Cifre de Colonya i Anselm Turmeda.\nHi assistiran el vicerector de Campus, Cooperació i Universitat Saludable, Antoni Aguiló, el gerent de la Fundació Banc de Sang i Teixits de les Illes Balears, Ismael Gutiérrez, la directora de l’Oficina d'Universitat Saludable i Sostenible, Sonia Martínez, i en representació de la Taula per la Sida, Marga Vidal, de l'associació Siloé, Marta Morales, de l'Associació de Lluita Anti-Sida de les Illes Balears (ALAS) i, Lluís Ramis, de l'associació Creu Roja Joventut.\nDurant la setmana del 18 al 22 de març, el campus de la UIB acollirà una vuitantena d’activitats i de tallers amb els quals es pretén conscienciar la comunitat educativa (alumnat, professorat i personal d’administració i serveis) de la importància d’incorporar hàbits saludables i sostenibles en el dia a dia.\nA més, tota la setmana, i en col·laboració amb la Fundació Banc de Sang i Teixits de les Illes Balears, es farà la segona edició del Repte 500 per aconseguir 500 donacions de sang en una acció conjunta al campus de Palma, a la Facultat de Medicina de l'Hospital Son Espases i a les seus universitàries de Menorca i Eivissa i Formentera. Diàriament, a través dels televisors que hi ha instal·lats als edificis del campus i de les xarxes socials, es comunicarà el nombre de donacions fetes aquella jornada.\nAixí mateix, tota la setmana es facilitarà l’accés gratuït a les instal·lacions esportives de CampusEsport (activitats dirigides no incloses) i es repartirà fruita a les consergeries dels edificis de la UIB, incloses les seus de Menorca i Eivissa i Formentera.\nAquesta setmana saludable forma part d'una línia estratègica institucional denominada Campus Saludable i Sostenible, impulsat pel Vicerectorat de Campus, Cooperació i Universitat Saludable, que es va implantar fa sis anys. La programació desenvolupa dues línies de treball. Una és la saludable, a través del compromís vers la salut i el benestar, i desenvolupant el potencial que té la UIB com a agent promotor de salut a la comunitat autònoma de les Illes Balears. I l’altra és la sostenible, que mira d’incorporar objectius i determinar accions de millora ambiental i de promoció d’actituds ambientalment adequades en tots els àmbits en els quals és present la UIB.\nUna universitat saludable és la que incorpora la promoció de la salut al projecte educatiu i laboral, amb la finalitat de facilitar el desenvolupament humà i millorar la qualitat de vida dels qui hi estudien o treballen i, a més a més, formar-los perquè actuïn com a models o promotors de conductes saludables. Una universitat saludable és aquella que incorpora la promoció de la salut al seu projecte educatiu i laboral amb les famílies, en els futurs entorns laborals i a la societat en general.\nData de l'esdeveniment: 18/03/2019


El Gran Recapte d’Aliments d’enguany ha començat més fluix que anys anteriors | Ràdio Arenys 91.2FM\nEl curtmetratge “Directoras” de …\nDes de Càrites, Conxita Gascón, ha explicat que ahir al matí el recapte d’aliments va ser fluix, tot i que a la tarda es va animar una mica. Segons ha dit, ahir es va recaptar molt menys que el primer dia d’anys anteriors. Tot i això, Gascón s’ha mostrat esperançada en què avui millori la situació i ha animat a tothom a contribuir-hi.\nGascón ha sospesat que un dels motius pel qual ahir no va acabar de funcionar la iniciativa és perquè era dia 30 i molta gent encara no havia cobrat. Per altra banda, ha destacat que ahir també va ser un dia estrany en quant al temps. En aquest sentit, Gascón s’ha mostrat optimista perquè avui tothom haurà cobrat la nòmina i, a més, el dia acompanya.\nRecordem que avui és l’últim dia que aquesta iniciativa està en funcionament a tots els supermercats d’Arenys.


Publicat el 27/05/2020 19:47\nLa Junta Directiva de l’FCF ha aprovat per unanimitat resoldre el futbol i futbol sala territorial amateur sense descensos i amb els ascensos marcats pel pla de competicions. En les categories de base tampoc hi haurà descensos i es produiran els ascensos derivats de la cobertura de vacants.\nNo es pot parlar d’informació oficial però, amb la resolució, pel que fa a futbol amateur, a les Terres de l’Ebre, segons fonts consultades, dir que pugen: Gandesa i Rapitenca (a Primera catalana), Remolins-Bítem i Aldeana (a Segona) i Gandesa B i Pinell (a tercera).\nPer tant, s’interpreta que la Primera catalana quedarà amb 40 equips. Han pujat els 6 liders de cada grup de Segona més 3 segons classificats. I de Tercera catalana pugen a Segona els dos primers; en clau ebrenca, el R Bítem i l’Aldeana i així els altres primers dels altres grups de la provincia amb el que podria quedar una segona catalana de 20 equips. Ara cal esperar per saber com es disputaran les competicions, si es fa una lliga amb tots els equips de cada grup o si es fan subgrups.\nDemà intentarem aportar més informació.


CONCURS DE SANT VALENTÍ. Del 4 de febrer al dia 14 de febrer.\nL’entitat organitzadora d’aquest concurs és la companyia Castell d’Or a Espanya, (d’ara endavant Castell d’Or), amb domicili Crta. de Santes Creus s/n. Cp: 43814 Vila-rodona. Tarragona, amb email castelldor@castelldor.com. A fi de formar part de les accions de promoció de la pàgina web i premiar als seus seguidors d’Instagram ha decidit posar en marxa un concurs del 4 de febrer al dia 14 de febrer.\nLa finalitat d’aquest concurs és donar a conèixer el Cava Castell d’Or Rosat varietat Trepat i premiar als seguidors de Castell d’Or en Instagram així com promoure nous seguidors.\nEl termini de la promoció s’iniciarà el dia 4 de febrer i finalitzarà el dia 14 de febrer a les dotze de la nit. Només tindrà lloc a través de la pròpia pàgina d’Instagram de Castell d’Or i sota el compliment de les presents bases legals.\n3 ampolles de cava Castell d’Or Rosat\nEtiquetar la persona amb la que t’agradaria compartir una copa de cava aquest dia de Sant Valentí\nLa selecció del guanyador, que compleixi amb les condicions establertes, serà realitzada mitjançant l’aplicació www.sorteapp.com. Castell d’Or no cedeix cap mena d’informació personal a aquesta aplicació i únicament compartirà el nom amb el qual l’usuari queda registrat en la xarxa social Instagram. No s’estableix límit en el número de comentaris per participar.\nUna vegada finalitzada la promoció, Castell d’Or contactarà amb el guanyador per a indicar-li com es procedirà al lliurament del premi. El premi seran 3 ampolles de cava rosat de la marca Castell d’Or.\nAquest premi no es pot intercanviar per diners. En el cas de no poder-se lliurar algun dels premis per qualsevol causa imputable a Castell d’Or, l’organitzadora podrà substituir-los a la seva elecció per uns altres de similars característiques i igual o superior valor.\nEs comunicarà el nom dels guanyadors mitjançant stories, nova publicació o comentari en els posts del sorteig. El guanyador s’anunciaran durant tot el día, el divendres 1 de gener de 2020.\nEs demanarà als guanyadors que enviïn les seves dades de contacte per missatge privat. Tindran 72 hores des que se’ls notifiqui com a guanyadors per a comunicar les seves dades i poder reclamar el seu premi. Després de confirmar que han complert amb les especificacions del sorteig, se li notificarà el mecanisme de lliurament del premi i el procés de lliurament del premi. La companyia es reserva el dret de sol·licitar una còpia del DNI on figuri la cara i la data de naixement, per a comprovar l’edat, en cas que ho trobi necessari.\nCastell d’Or tampoc és responsable dels problemes tècnics que pugui tenir lloc en el seu perfil d’Instagram, de Facebook o de l’aplicació www.sorteapp.com.\nCASTELL D’OR, S.L., com a responsable del tractament, tractarà les dades personals dels participants amb l’única finalitat de gestionar la seva participació en el concurs, així com per a posar-se en contacte amb el guanyador pel lliurament del premi.


Curs 20/21: Les necessitats d’una escola segregada per fer front a l’emergència educativa | Fundacio Bofill\nBlog > Curs 20/21: Les necessitats d’una escola segregada per fer front a l’emergència educativa\nCurs 20/21: Les necessitats d’una escola segregada per fer front a l’emergència educativa\nCatalunya porta anys tractant de convertir-se en un país sense escoles segregades. La concentració de molt alumnat vulnerable en un mateix centre en relació amb el seu entorn és un dels principals problemes de l’educació actualment. Aquesta realitat provoca una injustícia pels nens i elimina el rol igualador d’oportunitats de l’escola. Diversos estudis, el Pacte contra la segregació escolar, experiències municipals d’èxit contra els desequilibris i dos projectes de decret de llei persegueixen posar fi a aquest problema.\nLa irrupció de la pandèmia del coronavirus ha arribat quan Catalunya encara té molta feina pendent per reduir la segregació escolar. Centenars de centres al llarg de tot el territori concentren alumnat complex amb situacions familiars complicades, manca de recursos econòmics, dificultats amb la llengua o risc d’exclusió social. Aquests nens estan afrontant el repte de l’ensenyament a casa i, les escoles, el de acompanyar-los i preparar-se per un curs vinent excepcional.\nNúria Sabaté és directora d’un centre segregat de màxima complexitat. Una de les seves principals missions ara mateix és contactar amb tots els alumnes de la seva escola per tal d’assegurar-se que estiguin bé i no perdre el vincle amb ells. “Encara ens falta localitzar a 30 famílies però, si no ho aconseguim, no hem de patir. Els farem una millor preparació el curs vinent”, explica la Núria, que transmet un missatge de calma i demana a escoles i famílies centrar-se en l’important: el benestar dels nens més enllà de l’ensenyament dels continguts acadèmics.\nParlem amb ella del que vindrà, un curs 2020-2021 amb incerteses, i de les necessitats que identifica per escoles com la seva, on molts nens han viscut la part més crua del confinament.\nEl primer és el primer: reconnectar amb l’entorn escolar. Després dels mesos de confinament, hi haurà moltes ganes de retrobar-se, d’abraçar-se i de gaudir de moments junts. “Haurem de respectar molt aquests desitjos, normalment no hi ha molts espais d’expressió lliure i des d’ara haurem de tenir-los”, explica la Núria Sabaté. És prioritari que els nens es puguin connectar emocionalment, especialment aquells amb conductes més tancades amb els que ja s’havia fet una feina prèvia que s’haurà de recuperar. “Crec que hi haurà menys riscos dels que ens esperem, després de l’estiu sempre hi ha un reset mental i aquest curs passarà el mateix, i haurem de reconnectar amb els coneixements apresos”, medita la directora del centre, “el repte serà major amb aquells alumnes amb els que no hem aconseguit contactar durant aquests mesos i no els hem pogut acompanyar”. Què caldria reforçar a l’escola de cara al setembre? El treball emocional de vincle amb el centre i els companys, les dinàmiques fora de l’aula i l’activitat física i musical. Diu la Nùria: “Ens preparem per treballar el dolor”. Alguns dels alumnes dels centres segregats hauran viscut aquestes setmanes en pisos petits, plens de gent, amb pares aturats, conflictes familiars... “Els centres no segregats tindran un parell de casos d’alumnes amb aquestes situacions, nosaltres en tindrem molts, i haurem de estar molt positius i professionals”.\nDotar als centres del personal necessari per atendre als alumnes més vulnerables. Arribarà, més que mai, l’hora de moure fitxa i dotar als centres més complexos de personal suficient. Als centres de màxima complexitat hi haurà alumnes més afectats mentalment i això “afecta a la manera de ser de la persona”. Hauria doncs que proporcionar-los més atenció de psicopedagogs, dotar a les escoles de mes vetlladors amb formació, tècnics d’integració social i d’infermers que assessorin a les famílies que ho requereixin sobre higiene i nutrició. “Per escoles com la nostra, al Departament li demanaria un bon equip, gran i amb molta formació, i que continuïn recolzant-nos”, explica la Núria Sabaté, però es planteja riscos en el repartiment dels recursos el curs vinent: “Quan es reparteixin les partides econòmiques caldrà que els polítics siguin valents i ajudin als centres més vulnerables”.\nUn recordatori: no abandonar la lluita contra la segregació escolar. El tancament de les escoles ha impedit que molts centres segregats hagin pogut mostrar els seus projectes educatius. “Tenim un projecte potent i reflectim millor la societat actual que els centres on només hi ha alumnes autòctons”, afirma rotundament la Núria, que aquests dies ha fet servir les xarxes socials per fer difusió del seu centre en substitució de les jornades de portes obertes. La directora espera que la segregació escolar continuï ocupant un espai important en l’agenda política, però tem que “no hi hagi recursos per a tot perquè hi haurà moltes necessitats més”. No obstant això, defensa que “lluitar contra la segregació serà més necessari que mai” i, atenent al que ha vist a les darreres reunions, sembla que aquesta qüestió seguirà ocupat un lloc al tauler polític.\nAprofundir en l’ensenyament no acadèmic. L’acceleració cap a un model educatiu globalitzat i competencial va guanyant punts. “Si el que volem és formar personetes, hi ha coses que no cal que sàpiguen i que poden cercar a Google, però hem de procurar que tot el que aprenguin puguin fer-ho servir el dia de demà i que tinguin molts somnis i ganes d’aprendre”, explica la docent. Pel seu equip, el tancament ha estat útil per adonar-se que les classes molt magistrals no tenen tant sentit i que és important que els nens puguin provar coses i equivocar-se. Així mateix, no s’ha d’oblidar que l’escola ha d’inculcar als nens que puguin ser el que vulguin quan creixin, vinguin de la realitat social i familiar de la que vinguin. A més, també s’hauria d’insistir en que els petits aprenguin a valorar les coses petites de la vida i, com diu la Núria, “sobretot, que siguin bones persones”.\nReforçar, d’una vegada per totes, les activitats fora-escola. El 20/21 hauria de ser el curs 360º. La directora d’aquest centre segregat demana als Ajuntaments que facin esforços per garantir que hi hagi activitats obertes per tots els nens: “Els nostres alumnes no van a extraescolars de música o anglès, s’hauria de treballar perquè puguin participar d’aquestes activitats”. Hi ha nens procedents de famílies vulnerables que mai han anat al cinema o al teatre, i els consistoris haurien de treballar per assegurar que aquestes famílies gaudeixin d’activitats culturals al municipi. “Pot ser que l’escola estigui segregada, però no cal que el nen faci una vida segregada”, sentencia la Núria. Per tant, pel curs 20/21 posar èmfasi en barrejar als nens dels municipis en activitats culturals hauria d’encapçalar les prioritats dels Ajuntaments. A més, aquestes activitats garanteixen que els nens tinguin un sentit de pertinència amb el territori i la comunitat. Es veuria beneficiada també la llengua, ja que els nens trobarien espais d’oci on poder practicar-la: “Tinc alumnes que parlen sis idiomes, però no el català. Són alumnes molt potents però que no estan integrats. Hem de preguntar-nos, com a municipi i com a país, quin és el model de societat que volem”.\nCom oferim les màximes oportunitats als centres més desafavorits?


Rutes prehistòriques: Poblat a Premià de Dalt\nPoblat a Premià de Dalt\nTot i que fa molta calor, ens aventurem a anar a un poblat iber, concretament, al de La Cadira del Bisbe, a Premià de Dalt. Per arribar-hi, seguim les indicacions cap el poblat. Passem per l'ajuntament de la població i continuem cap a la muntanya pel carrer Riera de Sant Pere, que va fent paelles per accedir a la part alta de la muntanya. Després d'uns 850 metres a comptar des de l'ajuntament, veiem a la nostra dreta la indicació del poblat i una passarel·la de fusta i ferro que ens hi duu. Nosaltres, vam tirar una mica més endavant i vam aparcar a l'inici d'una pista, també a la dreta, que també duu al poblat.\nLa Cadira del Bisbe és un poblat iber fortificat de dimensions mitjanes i que va ser ocupat des de mitjans del segle VI a.C. fins la meitat del segle I a.C.\nVa ser descobert el 1929 per Joaquim Folch i Torres. Lamentablement, a principis dels anys 70 del segle passat, els terrenys van ser urbanitzats, fet que va provocar que es perdés gran part del poblat. El 1988, l'Ajuntament de Premià de Dalt va adquirir els terrenys i els va protegir el 2005, declarant-los Bé Cultural d'Interès Local.\nActualment, el poblat es troba parcialment excavat i restaurat, i es divideix en quatre sectors. El primer correspon a la torre defensiva i es troba a la part més baixa del recinte. Si hem pujat per la pista, serà la part que ens quedarà més lluny, sobre el mirador des d'on es veu gran part de la costa del Maresme.\nTot i ser un poblat fortificat, és l'únic element defensiu que es conserva. És de planta quadrangular i té una habitació buida al seu interior.\nAl seu costat, trobem el segon sector, un barri de cases greument destruït per la construcció de la urbanització contigua. Estava format per nombroses cases disposades en carrers que s'entrecreuaven. Les restes que es conserven són molt minses.\nEl tercer sector és un camp de sitges, ubicat al costat del barri de cases, sota els arbres.\nI finalment, el quart sector, ubicat a la part alta del poblat, conserva les restes de tres cases i un carrer.\nAquesta zona fou urbanitzada en terrasses per tal de salvar el desnivell del terreny. Les cases constaven de dues habitacions i zona de cuina. Hi destaquen les troballes d'un enterrament infantil a una de les cases, típic dels rituals funeraris ibers, així com un taller per a la transformació de metalls.\nFinalitzada la visita i aprofitant el bon temps, ens anem a fer una volta per Premià i a refrigerar-nos a una terrasseta.\nPoblat de La Cadira del Bisbe: UTM(ETRS89): 31T, 444760, 4595540\nDòlmens a Montferrer i Castellbò II i Les Valls de...\nDolmens a Montferrer i Castellbò I


Nationalia - CoE: 'Grècia i Turquia no tracten les minories religioses segons els estàndards europeus'\nEl Consell d'Europa, l'organisme creat el 1949 per vetllar pels drets humans als Estats Europeus -més enllà de les fronteres de la Unió Europea-, ha criticat recentment les polítiques de Grècia i Turquia envers les seves minories. A la sessió de l'Assemblea Parlamentària celebrada aquesta setmana a Estrasburg, els parlamentaris han aprovat una resolució que estableix que ambdós Estats "haurien de tractar els membres de les minories religioses d'acord als estàndards de la Convenció Europea dels Drets Humans", i no pas invocant el Tractat de Lausana de 1923 i la "reciprocitat" sobre la qual es basen per no implementar alguns drets.\nTot i reconeixent que es tracta d'una qüestió "amb una gran càrrega emocional" -hi ha una important minoria turca a Grècia, i viceversa- el Consell d'Europa ha apel·lat a la llibertat religiosa per a les minories no musulmanes de Turquia i per a la minoria musulmana de Tràcia, a l'est de Grècia. El Tractat de Lausana, signat entre Turquia i els països aliats de la Primera Guerra Mundial, reconeixia només l'existència de les minories religioses -grega, jueva i ortodoxa armènia- dins del seu territori, ignorant la presència de kurds, circassians i àrabs, entre d'altres. El 1923 també va signar amb Grècia un acord per l'intercanvi de població -grecs per turcs-. De llavors ençà, Atenes i Ankara han evitat millorar les condicions de les minories, i han introduït la condició de reciprocitat, segons la qual fins i tot ignoren l'existència de minories al seu propi territori, de la mateixa manera que, diuen, passa més enllà de la frontera.\nEl Consell d'Europa ha fet una crida perquè els Estats garanteixin els drets humans a totes les comunitats "sense tenir en compte la forma que l'Estat veí tracta els seus ciutadans". D'altra banda, l'organisme internacional també ha reconegut l'existència "d'una nova consciència" per part de les autoritats de Grècia i Turquia, les quals "han demostrat el seu compromís per trobar respostes apropiades a les dificultats a les que s'enfronten els membres d'aquestes minories".\nLa resolució de l'Assemblea Parlamentària espera que es reconegui "la llibertat d'autoidentificació ètnica" i millores en diversos camps, i que d'aquí un any els dos Estats concernits entreguin a la cambra un informe sobre els progressos aconseguits.\nMés informació: CoE: Greece and Turkey should treat all their religious minorities according to European standards, says PACE\nToday's Zaman: Council of Europe report slams Greece, Turkey over treatment of minorities


Budgetel Inn and Suites Hearne (TX) Estats Units - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 3 allotjaments a Hearne (TX).\nBudgetel Inn and Suites1259 North Market Street, Hearne, Hearne (TX), Estats Units - Veure al mapaNotable7,5Basada en84comentarisBudgetel Inn and SuitesVeure més fotosVestíbulVeure més fotosVeure més fotos7,5 Molt bona valoració dels hostesVeure tots els comentaris"Room was very clean and had all the amenities I needed"FredUnited StatesBanyVeure més fotosMolt bona ubicació 7,7Veure el mapaVeure totes les 27 fotos7,7UbicacióParticularitats que li encantaranaire condicionat\nOpcions d'habitacióVeure les fotosSuite amb Llit Extragran i Banyera d'Hidromas...29 m21 llit extragran súperFixa les dates per veure preusVeure les fotosSuite amb 3 Llits Grans - No Fumadors (Queen ...29 m23 llits extragransFixa les dates per veure preusVeure les fotosSuite King - No Fumadors (King Suite - Non-Sm...27 m21 llit extragran súperFixa les dates per veure preusVeure les fotosSuite King - Fumador (King Suite - Smoking)27 m21 llit extragran súperFixa les dates per veure preusVeure les fotosSuite Gran amb dos llits grans ‒ No fumadors ...27 m22 llits extragransFixa les dates per veure preus\nSobre l'allotjamentDescripcióBudgetel Inn and Suites, ubicat a Hearne , Hearne (TX), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Aeroport municipal de Hearne. A Budgetel Inn and Suites, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, centre de negocis, servei de bugaderia, caixa forta. Gaudiu de les comoditats d'alta gama com ara aire condicionat, calefacció, servei de despertador, despertador, telèfon per tal de relaxar-vos després d'un cansat dia. L'hotel ofereix moltes oportunitats d'oci úniques, com camp de golf (a 3 km). Si buscau un allotjament còmode i adequat a Hearne (TX), faci de Budgetel Inn and Suites la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatforn microonestelèfonassecador de cabellneveraTV satèl•lit/cablecalefacciósala d'estar empolles d'aigua de cortesiaservei de planxa Idiomes ParlatsAnglèsFrancès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal presentar una targeta de crèdit i un document d'identitat amb fotografia vàlids durant el registre d'entrada. Les peticions especials no es poden garantir, estan subjectes a la disponibilitat durant el registre d'entrada i poden comportar suplements. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.Mostrar més\nAllotjaments a Hearne (TX)


L´HORTA I EL CAP I CASAL CELEBREN ENGUANY SANT VICENT FERRER COM A PRELUDI DE L’ANY SANT JUBILAR : Gent de l'Horta\nFiestas y TradicionesHemerotecaMoncadaPoblaciones de l'Horta\nRedacción Moncada — 06/04/2018\nSant Vicent Ferrer complix enguany 600 anys des de la seua defunció en la ciutat francesa de Vannes. Les celebracions, en totes les diòcesis de València i Comunitat Valenciana, són especials perquè la festivitat és el preludi de les commemoracions de l’Any Sant Jubilar, atorgat per la Santa Seu, que se celebrarà en totes les diòcesis valencianes i en la de Tortosa, amb motiu del sext centenari de la mort del sant, el 5 d’abril de 1419. El Jubileu Vicentí s’obrirà el dia de la seua festivitat, el pròxim 9 d’abril, i es clausurarà en el mes d’abril de 2019.\nMoncada té un cap de setmana intens. Un dels actes centrals d’esta celebració és la representació de “Els Miracles de Sant Vicent”, demà dissabte en el Centre Cultural “Blasco Ibañez”, a les 17:30 hores, interpretat pels xiquets i xiquetes de la Clavaria.\nEl diumenge, si el temps no ho impedix, estan tots cridats a participar en la Cavalcada Tradicional Valenciana que s’iniciarà a les 18:00 hores pel recorregut: Carrer del Negre, Plaça Creu de Quintana, Lluis Vives, Cervantes, Lepant, 25 d’Abril, Av. Ferran el Catòlic fins a arribar a l’Av. de la Mediterrània. Eixe mateix dia tindrà també lloc el trasllat del Sant a casa del Clavari Major, en el carrer Secretari Molins..\nEl dilluns 9 d’Abril, Festivitat de Sant Vicent Ferrer, se celebrarà una missa solemne a les 11:30 hores en l’Església de Sant Jaume Apòstol i la processó pel recorregut habitual a les 20:30 hores amb castell de focs artificials com a final de festa.\nMuseros és una població amb molta tradició en la celebració de les festes vicentines. Les festes s’inicien hui divendres a les 18:30 hores amb la Passejà de la imatge fins a la Casa de Cultura, on és representen Els Miracles de Sant Vicent a carrec de l´altar de Meliana. En acabar dansà popular i trasllat.\nEl diumenge serà un dia de molta activitat: unflables per als mes menuts i els mes menudes al parc de la musica, sucar de pà i porta i per la nit canyes pels carrers del centre i en acabar cordà. A les 14:00 hores paelles en les places del poeta llorente i llibertat ball a càrrec de l´orquestra twister.\nFotografía Juana Romero Madrid-Juro. Paelles Sant Vicent Museros 2017\nELS ALTARS DE SANT VICENT DE MELIANA I ALMÀSSERA\nDos poblacions de L´Horta tenen una tradició molt arrelada en la representació dels miracles del Sant a través dels seus altars. L’Altar de Meliana representa el diumenge 8, a les 17 hores, al Patronat de Meliana, el miracle “Quan per la mar be la fé”, obra original de Rafael Meliá Castelló.\nPer la seua banda l’altar d’Almàssera pertany a la Junta Central Vicentina de València. I esta compost per més de 40 xiquets dins de l’associació. L’obra que han triat enguany per a representar és “La Sorda” de Francesc Fabado.\nSi hi ha un poble que recorde i venere a Sant Vicent eixe és Llíria. La figura del dominic valencià està íntimament lligada a la història de la ciutat de Camp de Túria. Segons la tradició, és la població on va tindre lloc “El miracle de l’aigua”, el més antic del sant que es recorda.\nL’acte central més multitudinari de les festes de Llíria és la Romeria que tindrà lloc dilluns que ve dia 9. Una pregària en què es trasllada la imatge de Sant Vicent fins a l’ermita i que reunix a milers de persones en el parc natural on es troba situada. L’ermita ha sigut designada per l’Arquebisbat de València com un dels temples jubilares de l’Any Vicentí.\nLa romeria a l’ermita de Sant Vicent recorda la visita de Sant Vicent a Llíria a l’any 1410, amb motiu de la forta sequera que patia la població. Després de predicar un novenari en l’església de la Sang va partir en pregària penitencial fins al lloc on actualment s’ubica el santuari i va fer brollar l’aigua del brollador que es trobava sec, dient “el aigua d’este fonts creixerà o minvarà, però per a beure mai faltará”.\nTambé hi ha temps per a la festa el diumenge 8 d’abril se celebra el XXI Festival de Paelles. Pots participar per 30 EUR per a 10 persones (llenya, taules, cadires arreglament per a la paella, paleta per a guisar-la Encara pots comprar els tiquets en Forn Sant Miquel Llíria, forn Ca Susi, forn El Rabal i BY fet a mà, així com a quansevol majoral o membre de la Junta.\nTags: Any JubilarSan Vicent Ferrer. Amics de la Festa de Sant Vicent Museros\nSiguiente Noticia GRUP BTT MONCADA REALITZA UNA RUTA PER LA SERRA D'ESPADÁN\nAnterior Noticia LA EMPRESA DE RECOGIDA DE BASURA RENUEVA LOS CONTENEDORES DE ORGÁNICA PLÁSTICO Y PAPEL


the lost art of keeping a secret: la nova cançó\nPublicat per òscar a 11:45\nI on té la guitarra aquest José Luis? Ai, massa mudat per ser cantautor :-D\nJiménez Losantos, a part de fer la lletra per a la Norma Duval, també hauria de cantar, no?\n9 de juliol de 2009, a les 14:13\nNo sé com t'ho fas però nen ets un crack! t'hi hauries de dedicar, sinó mira el Bonafont! Per un moment, amb la boira que hi ha i tanta caspa del vídeo, he pensat que nevava, en comptes de ploure, a la cara sud de Montserrat! :P si ej keeee\n9 de juliol de 2009, a les 14:44\nUna història d'amor a un Perpinyà que vol tornar a ser català, en un duo estremidor dels tiets de Catalunya (la Bet i en Manu Guix)en plan Serge Gainsbourg y Jane Birkin.\n9 de juliol de 2009, a les 16:05\nUffff... m'he quedat impresionada d'aquest vídeo! jaajajaja\nAra és quan surt alguna iaia d'algun racó i diu: "Allò si que era música! no el què fan ara!"\n9 de juliol de 2009, a les 16:09\nBuff... quina veuota i quin orgull amb que canta el paio! Mirant el video m'ha entrat una mena de mal rotllo... Llavors diuen que "cualquier tiempo pasado fue mejor"\n9 de juliol de 2009, a les 18:00\nAixò sí: els nacionalistes són els pitjors del món, gairebé dimonis. Però ells no són nacionalistes; no!!!\n9 de juliol de 2009, a les 18:15\nQuin ímpetu el tio! "No tienen razón, bien lo sabe dios, Gibraltar Español", i acompanyat amb el dit acusador, noi, quina perleta que has trobat, me'l posaré de melodia per al mòbil\n9 de juliol de 2009, a les 19:13\nQuin vídeo ;)\nJuaaaaaaassss jo vaig veure aquest vídeo fa temps per la tele, en un programa així en to d'humor i em vaig quedar absolutament impressionada que algú fos capaç de cantar "això" amb aquesta passió tan gran jajaja\nNoooooooo en Losantos no!!\nM'ha fet gràcia l'opció Bet - Manu Guix que proposa en Jordi per una versió catalana d'alguna reivindicació jajaja\n9 de juliol de 2009, a les 20:33\nQuina ràbia de cançó, i de tio! Només cal mirar-lo que ja et venen arcades... altres èpoques... Però en Losantos t'ho feia, això segur.\n9 de juliol de 2009, a les 21:02\net recomano que li facis una ullada a aquest vídeo:\nla teoria es resumeix en què si un cantautor et dona bajón és que és bo\n9 de juliol de 2009, a les 21:13\nQuin tresor has trobat! El youtube és fantàstic.\nEt dóno la raó en aquesta reflexió inicial sobre els cantautors.\n9 de juliol de 2009, a les 22:50\nno creguis P-CFACSBC2V! per exemple luis aguilé, cantautor paradigmàtic on els hi hagi, sempre sortia tot trajat a l'escenari. elegància i cantautorismo no són termes antagònics :)\ncom sol dir ma mare CLIDICE: ets del que no hi ha! (referint-se a mi, clar). sempre s'ha d'entendre com una cosa bona ... oi? :)\nveig la versió, JORDI, la veig! la bet gemegant de fons, en manu guix posant veuota ben greu i, en no res, el single seria el disc de referència en tots els contactes concupiscents entre catalans i francesos. si fem la versió entre la bet i l'olivier martínez, la cosa pot quedar encara més arrodonida! :)\ni no el que escolteu ara MEIA! :) jajajajajja\njo a aquest home, ANNA, l'intueixo amb problemes estomacals greus, eh.\nno estaràs titllant gratuitament, i sense cap element de judici JESÚS, al senyor josé luís de nacionalista, oi? dolent-dolent! :)\ncom m'has fet riure amb això de que te la posaràs com a melodia del mòbil CARINA ... deixo d'estar enfadat :) amb tu per les vacances :) aquestes de bloc que fas. petoons!\ntela SILVIA, tela.\njo crec que en josé luis, ASSUMPTA, devia ser l'únic gibraltareny que voli ser espanyol i d'aquí aquesta superpassió.\nestà clar que en losantos voldria participar de tan magne projecte XEXU. i més sabent que norma duval posaia veu a l'epopeia julivertera.\nvaig a per el clip ara ILLA. de muchachada em parteix del riure el de cindy laupert.\nestic per tirar la tele, ALBERT, i dedicar els meus dies d'oci (i de feina) a capbussar-me en el paradís youtubero.\n10 de juliol de 2009, a les 6:59\nQuè seria de nosaltres sense el sentit de l'humor?\nJo preferiria els Antònia Font\n10 de juliol de 2009, a les 7:16\neps!! a mi que no em treguin el Lluís Llach. Si bé tens raó que generalment són una colla d'ensopits, potser ho deu portar el mateix gènere.\nAra bé, d'això a dir que el sr. José Luís té sentit de l'humor.... valga'm Déu... almenys fa rimar els versos...\n10 de juliol de 2009, a les 8:42\na mi m'ha fet molta gràcia el video aquest del José Luís sense guitarra :D I com feia moure el dit. Quina por!\nEls antics joglars de l'Edat Mitjana, eren cantautors esperats per la gent, ja que explicaven històries de cavallers o d'humor\n10 de juliol de 2009, a les 17:28\nQuina canya, Óscar. Aquesta troballa no té desperdici. Boníssim.\n11 de juliol de 2009, a les 0:50\nJo penso que en lluis Llach al piano i en Peret i la Roser cantant amb la tenora de la Dharma de fons i uns cors dels Gossos... amb el Santi Arisa a la persussió....\n11 de juliol de 2009, a les 1:10\nsense aquesta escapatòria, res LULA.\ndesprés de glòria fuertes, RATETA, de les millors rimes mai escoltades.\nel dit, KHALINA, de tocar el terra, iniciava les obres d'una nova línia de metro.\nel mèrit és d'ell VIOLETA. i de l'espanya del no-do, clar :)\nostra MON; has aconseguit reunir gairebé una mena de we ara he world, we are the children en versió nostrada :)\n11 de juliol de 2009, a les 7:22\nQuè faríem sense el youtube!\n11 de juliol de 2009, a les 11:23\nhola! youtube serveix per conèixer coses que no hem viscut, i per trobar frikades que no ens podriem ni haver imaginat que existeixen, o si, com aquest vídeo que has penjat, per exemple. I trobo que no se per què tants problemes per posar lletra a l'himne espanyol... si aquest home ja ho ha fet! i segur que més d'un estaria encantat de posar-hi aquesta lletra, no us recordeu del follón que hi va haver per allò de Perejil? hehehe 3/4 del mateix... són la pera!\nper cert, hola oscar, que és el primer cop que entro al teu bloc! t'agrego al meu llistat per anar-te llegint! :)\n11 de juliol de 2009, a les 20:43\nAquest paio hauria d'estar al Zoo.\nTots els cantautors ara em semblen uns timadors.\n12 de juliol de 2009, a les 8:01\nSi això no és la cançó reivindicativa, que baje Dios (el de dalt) y lo vea!! N'hi hauria alguna per reclamar el Rosselló i Andorra cantada per la Carmen de Mairena?? O sinó, si ella/ell està enfeinada/t a les festes majors, que hi vagin els Sírex o el Mustangs i reivindiquin l'acord de l'estatut!!\n12 de juliol de 2009, a les 18:26\nmirar la tele sense solta ni volta, MIREIA.\nbenvinguda LAIA. exacte: tant preparar consursos públics cercan lletra quan, en realitat, més acurada que aquesta és impossible de fer :)\nperò, a l'estil dofins TORO, amb passis cada mitja hora per turistes i visitants. una actuació així no pot quedar sols engabiada.\nsi sirex i mustangs participen JORDI, crec que poquet a poc podrem anar engrescant a tots els nostres tòtems per acabar fent un cedé reivindicatiu. pubicat, està clar, l'11 de setembre.\n13 de juliol de 2009, a les 7:43\nCom diu ma mare, hi ha d'haver gent per tot...\nI els cantautors són així perquè sempre van sols i pensen massa i parlen poc. Aquesta seria la definició que donaria la meva filla.\n13 de juliol de 2009, a les 10:41\nEstà clar que frikis n'hi ha a tots els àmbits i la música tal volta sigui una d'aquestes coses que més afavoreix l'aparició d'aquests hehe\n13 de juliol de 2009, a les 12:34\nés terrible aquesta cançó!!!\nHi ha cantautors amb sentit de l'humor, si no escolta alguna cançó de Jorge Drexler\nEi, això no ho havia sentit mai... sort que tu vas per davant i obrint portes al món...\n13 de juliol de 2009, a les 22:04\ndoncs la teva filla en sap una estona llarga SALVA. ha aconseguit definir en una frase el que a mi m'ha costat un post sencer.\nel frikisme musical s'està reivindicant, ja ara CATERINA, com tot un gènere.\nsí que n'hi ha DERIC. és el tó el que, pel meu gust, els mata molts cops.\null que un dia, tot obrint portes EVA, em trobaré que a l'altre costat no hi res i ... xoffff! :)\n14 de juliol de 2009, a les 7:25\nVeig que amb l'estiu se t'aguditza el bon humor, eh? Fantàstic, sempre va bé "vagarejar" per la xarxa i trobar qui et fa somriure ;) Petons.\n14 de juliol de 2009, a les 12:29\nEts la prova que la calor afecta a la gent jajaja. Ai què mal!\n14 de juliol de 2009, a les 12:42\nbufff... òscar, bunik, vols dir que cal?? espero que cap dels dos darrers que has anomenat arribi a llegir aquestes lletres teves, ja que podrien inspirar-los quan se'ls acabin les bajanades que fan i diuen!\n...la qual cosa és força improbable...\n14 de juliol de 2009, a les 17:42\nJosé luis y su guitarra?\nQue potser li van pendre a Gibraltar i per això està l'home tant encès?.\nQuina passió més desmesurada, per déu!\nVols dir que no li va agafar cap cobriment.\n14 de juliol de 2009, a les 23:03\nel vagareig indiscriminat en periode estival FADA, hauria d'estar subvencionat pel govern. el de gibraltar, per exemple :)\ndoncs això només ha fet que començar BAJOQUETA. :)\nhosti no; retiro el que he escrit! una cosa és la conya i una altra que aquest parell, de veritat, es decidissin a fer una cançó lloant la capacitat colonial d'espanya, NÚr. uffff!\nsí que se'l nota una mica massa afectat, ASSUMPTA :)\n15 de juliol de 2009, a les 7:28\nés veritat. Per quins set sous sempre el cantautor t'ha de fer treure la llagrimeta? Recordo quan estava a Madrid que em van convidar a un concert d'una tal Conchita, i em va deprimir d'allò més. No saps tu pobre noia les seves desgràcies en cançó. I en canvi, vaig plorar d'allò més també al concert de Valls de l'última gira de Lluis Llach...però allò va ser d'emoció. Ai, la norma duval cantant, no! siusplau!!!\n15 de juliol de 2009, a les 18:16\nUn crack, com tu! Jo em quedo amb el Sabina. Bona setmana, Òscar.\n15 de juliol de 2009, a les 18:59\nostres ostres ostres... però heu vist amb quina cara diu "españoooool"???\nSi es posés més serio es more el paio!!!\nsí senyor, quin material noi!\ndes d'aquí voto a la proposta del Jordi del duet Beth-Manu Guix, que serien com el relleu de la Marina Rossell i el Tomeu Penya...no???\nui, potser ara m'he passat...\n15 de juliol de 2009, a les 22:15\nepppp ESTHER, vés a saber si la duval, en aquest nou gir cantautoril de la seva carrera, també ens fa caura la llagrimeta. de llàstima, segurament! :)\nm'agrada sabina JORDI. estic empapat de les seves cançons tot i que a la persona, per xafarderies que m'han anat explicant amb el temps, no li tinc massa simpatia.\ni tant, GRIGRI. el duet rosell&penya ha escrit un abans i un després a la història de la música en català. per cert ... han cantat mai plegats? :)\nSalutacions de nou... la feina als blogs s'acumula que és un contento!!\nVideo impagable, cançó inefable... momento José Luis per començar el dia.\n17 de juliol de 2009, a les 7:56\nostra DELFICA ... no sé jo si el josé luis aquest resulta el més recomanable per començar el dia amb energia. millor un cereals kellog's, no? :)


LOT ORANGE LION\n48,30 € Estalvia un 30%\nEl lot inclou tres ampolles d'Orange Lion.\nOrange Lion és un vi atrevit! El definim com un vi tradicional i modern alhora ja que es tracta d'un vi brisat elaborat amb la varietat macabeu. El macabeu és la varietat de raïm blanc més salvatge de la comarca del Priorat.\nOrange Lion és el que actualment s'anomena com a "orange wine" els moderns "vins taronges" que no deixen de ser el vi ancestral brisat que feien els nostres avis. És un vi blanc brisat on fermenten les pells sobre el most durant la fermentació, d'aqui el color ataronjat. La seva lleugera criança amb botes i el curós treball sobre les seves pròpies lies han sigut la clau per elborar aquest vi tant especial.\nÉs un vi fresc, voluptuós i de bona intensitat aromàtica, hi predominen les aromes principals com el plàtan i el prèssec sobre les aromes dolces com la melmelada de taronja i la vainilla.\nLOT GUINEU D'ARGENT BLANC\nPreu regular 50,00 € -30% Preu 35,00 €\nPreu regular 90,50 € -30% Preu 63,35 €


Patrimoni natural - Muntanya del Voltor\nHomeValors a preservar Patrimoni natural\nEl projecte es desenvolupa a una zona situada en plena Serra de Tramuntana, declarada Paratge Natural el 2007 i Patrimoni de la Humanitat per la UNESCO el 2011. Aquestes distincions són senyal de la particularitat i importància de les espècies, comunitats i hàbitats que hi trobam en ella.\nEntorn de 400 espècies vegetals formen el catàleg florístic de la zona. El 18% són endemismes, entre els quals destaquen el pa porcí Cyclamen balearicum, l’aritja baleàrica Smilax aspera balearica i el llampúdol bord Rhamnus ludovici-salvatoris. Respecte a hàbitats, el pinar de pi blanc Pinus halepensis va donant pas a l’alzinar de Quercus ilex a mesura que s’ascendeix. En les parts més altes trobem els ambients de garriga més rocosos, on predominen arbustos baixos adaptats a la sequera i la manca de sòl (per exemple: l’aritja baleàrica i l’eixorba-rates blanc Teucrium marum).\nReferent a la fauna, es pot destacar la presència del caragol de serp Iberellus balearicus (endèmic de la Serra de Tramuntana) i el calàpet Bufotes balearicus (endemisme tirrènic). Així mateix, són presents a la zona aus emblemàtiques com el voltor negre Aegypius monachus (que possiblement va nidificar al passat) o la milana Milvus milvus. Entre els mamífers trobam el mart Martes martes, la geneta Genetta genetta, la rata cellarda Eliomys quercinus i el mostel Mustela nivalis; a més de les diferents espècies de ratapinyades. D’altra banda, és molt habitual veure cabres orades Capra aegagrus caminant pel magre sotabosc o pels penya-segats, en continuada recerca de brots tendres.


Tres promocions d’habitatge públic es dotaran d’autoconsum energètic compartit | Habitatge\nTres edificis d’habitatges públics, dotacionals i protegits seran els primers amb instal·lacions fotovoltaiques d’autoconsum compartit de Barcelona. Aquestes instal·lacions de generació d’energia renovable i local fomenten l’estalvi energètic i maximitzen l’aprofitament de l’energia generada.\nLes instal·lacions fotovoltaiques que tindran les cobertes dels edificis de les tres promocions d’habitatge públic protegit de Barcelona seran les primeres on la comunitat de veïns es proveirà de l’energia solar generada a l’edifici. L’energia es repartirà entre els diferents habitatges i també cobrirà els espais d’ús comú, com l’enllumenat de l’escala i dels ascensors.\nEn concret, una de les promocions que es licitarà es construirà al carrer de Lluís Borrassà, al districte de Sant Martí. Serà un edifici amb 54 habitatges públics de lloguer assequible i 14 places d’aparcament, i la planta baixa serà un equipament esportiu. Al mateix districte es preveu construir un edifici al carrer de Puigcerdà destinat a habitatge tutelat per a gent gran. L’edifici disposarà de 48 estatges individuals i d’espais comuns, i la planta baixa serà un casal per a la gent gran del barri.\nLa tercera promoció prevista es construirà a l’avinguda d’Escolapi Càncer, al districte de Nou Barris. Serà un edifici de cinc plantes amb 47 habitatges de lloguer protegit i 22 places d’aparcament.\nFoment de l’autoconsum energètic\nEl foment de la generació d’energia renovable i local en edificis d’habitatges és una de les línies d’actuació de l’Ajuntament de Barcelona recollides en la Mesura de govern “Transició cap a la sobirania energètica”, aprovada el juliol del 2016. En els edificis de propietat horitzontal, les instal·lacions de generació d’energia solar amb autoconsum compartit per la comunitat de veïns són una opció a l’abast del veïnat per autogenerar i consumir energia solar.


Adhesió al Projecte Empresa Promotora de Salut. Canal Salut\nEl projecte EPS ha creat un diploma d’adhesió a aquesta iniciativa. Aquest diploma es pot aconseguir mitjançant un procés d'autoavaluació (basat en un qüestionari consensuat amb el Departament de Treball, Afers Socials i Famílies)\nEl projecte s’emmarca dins el Pla Interdepartamental i Intersectorial de Salut Pública, Salut a totes les polítiques, PINSAP 2017-2020 i els objectius del Pla de salut de Catalunya 2016-2020.\nPer obtenir-ne l'adhesió, cal fer les passes següents:\nAccediu al qüestionari online\nAccediu al qüestionari en PDF. Obre en una nova finestra.\nLliurament dels diplomes al projecte Empreses promotores de salut. Obre en una nova finestra.\nCrear un grup de treball per emplenar el qüestionari i impulsar les actuacions de promoció a l’entorn laboral\nCal crear un grup de treball amb representació de la direcció i dels treballadors amb l’objectiu d'emplenar el qüestionari d’adhesió "Empresa promotora de salut" i impulsar les actuacions de promoció d’hàbits saludables en l’entorn laboral.\nEn el cas que a l’empresa ja hi hagi un grup d’aquestes característiques per fomentar la promoció de salut, no cal crear-ne un de nou.\nTreballar el qüestionari d’adhesió EPS\nEl grup de treball, d’acord amb la sistemàtica que estableixi o tingui establerta, delibera i consensua les respostes del qüestionari.\nEstructura del qüestionari\nEl qüestionari està estructurat en un primer bloc de criteris previs relacionats amb la gestió de la Prevenció de Riscos Laborals amb resposta de tipus sí/no, que s’hauran de completar en la seva totalitat per contestar el segon bloc.\nA l’apartat 7 si l’empresa disposa d’un Servei de Prevenció Aliè haurà de contestar que «No correspon».\nEl segon bloc consta de 6 apartats:\nEl primer apartat, recull aspectes generals relacionats amb el compromís i suport per part de l’empresa.\nEl grup de treball al qual fa referència la pregunta 2, no és el format expressament per contestar el qüestionari, sinó el que ja hi havia prèviament per desenvolupar accions de Promoció de la Salut a l’empresa.\nEls cinc apartats següents, corresponen a àmbits concrets: Alimentació *, Activitat física, Benestar emocional i social, Consum de tabac, Alcohol i altres drogues i Sostenibilitat.\n*A la pregunta 12: Un asterisc indica una puntuació de 5 si es disposa de l'acreditació AMED.\nDos asteriscs indiquen una puntuació d'1 si no es disposa de servei de restauració.\n*A la pregunta 13: Dos asteriscs indiquen una puntuació d'1 si no es disposa de servei de restauració.\nContestar, validar i enviar el qüestionari\nEl grup de treball contesta en línia el qüestionari d’adhesió, tenint en compte que s’haurà de fer d’un sol cop; si es deixés parcialment emplenat, en tornar-lo a obrir no guardaria els canvis.\nLa persona responsable de la direcció o gerència de l’empresa valida i envia el qüestionari d’adhesió al projecte EPS.\nObtenir el resultat del qüestionari\nUn cop enviat el Qüestionari a través del web, a partir de la suma de la valoració de cadascun dels apartats, s’obtindrà una puntuació final, amb unes recomanacions si s’escau. Si se supera la puntuació mínima del 50 % es pot optar a les categories següents:\nMembre: 50 % entre 100 - 139\nBronze: 70 % entre 140 - 159\nArgent: 80 % entre 160 - 179\nOr: 90 % entre 180 - 200\nObtenir el diploma segons la puntuació\nS’atorgarà el diploma d’acreditació de l’adhesió (amb una validesa de tres anys), que es lliurarà a la jornada que se celebrarà a tal efecte i de la qual se us informarà amb antelació.\nL’Agència de Salut Pública de Catalunya (ASPCAT) si ho considera oportú pot sol·licitar informació addicional a les empreses que optin al diploma d’adhesió, i es reserva el dret de retirar-ne l’adhesió, en el cas que es comprovi que no es compleixen els criteris pels quals es va atorgar.


El Teatre Principal presenta 'Acampada' de la companyia Pont Flotant - El Diario Valenciano\nLa Diputación inicia los trámites para el pago a los trabajadores de la parte proporcional de la paga extra pendiente de 2012\nL’Ajuntament amplia en 300.000 euros més la campanya Bons Comerç VLC\nLa Fundació Esportiva Municipal celebra el seu 40 aniversari, envoltada per l’esport valencià\nL’Ajuntament dona veu a la joventut per a impulsar polítiques que cobrisquen les seues necessitats\n– Estarà en cartell del 14 al 17 d’octubre al Principal de València\n– ‘Acampada’ va rebre el premi al millor espectacle de teatre en els Premis de les Arts Escèniques Valencianes 2020\nEn paraules de la companyia: «Hem construït la funció pensant en un pati de butaques amb espectadors amb diversitat funcional i sense. Busquem una trobada real i honesta amb l’espectador, volem oferir-li un espai on puga reconéixer la seua fragilitat i observar la fragilitat dels altres sense prejudicis ni paternalismes, com una oportunitat per a conviure, aprendre i gaudir de la diversitat».\n«No n’hi ha prou amb voler estar junts. No n’hi ha prou amb empatitzar. Hem de pensar molt bé com podem estar junts perquè totes les persones estiguen en igualtat de condicions. Aquesta va ser la primera lliçó que vam aprendre el primer dia del laboratori escènic. I hem intentat traslladar aquestes reflexions no només a l’escenari, sinó també al pati de butaques», ha afegit.\nArtículo anteriorSanidad notifica 235 nuevos casos de coronavirus y 408 altas en la Comunitat Valenciana\nArtículo siguienteValència Activa destina 250.000 euros a patrocinar 53 esdeveniments per fomentar l’economia del coneixement


El preu de les urgències - Fot-li Pou - Barça i més\nCada dia ens llevem amb noves especulacions i xifres desorbitades per fitxar els millors jugadors del mercat. Per pressupost el Barça no hauria ni de plantejar-se aquest joc, però s'hi veu "obligat" per les errades dels últims estius.\nLa setmana passada em mostrava preocupat perquè no veia que la direcció esportiva blaugrana busqués un interior posicional capaç d'aportar la pausa i la combinació imprescindible per l'estil blaugrana. Doncs rectifico gustosament perquè el Barça ha començat la campanya Verratti.\nSota el meu punt de vista, l'italià del PSG és el jugador ideal per tècnica, comprensió del joc i caràcter guanyador. Em sembla que no hi ha debat que Verratti és l'home a fitxar i personalment penso que d'aquí uns acabaríem dient que va sortir "barat" com va passar amb Dani Alves, però alguna cosa no s'està fent bé quan ens veiem abocats a pagar 100 milions d'euros per un jugador que no marca gols.\nEl Barça ja paga una milionada en sous als seus cracs i no és sostenible anar pagant clàusules astronòmiques (potser no podran fer-ho ni que vulguin per la limitació del deute que es va autoimposar aquesta Junta), però després de dues temporades on només Umtiti ha encaixat, no es pot fallar més i per no fallar s'han de fitxar jugadors consagrats. L'única alternativa possible per no entrar en aquest mercat bulímic, és apostar pel planter i treballar amb previsió.\nNo és una quimera, hi ha clubs amb paciència i seny com el Bayern que tenen una política de fitxatges molt clara: mai pagaran preus desorbitats per estrelles consagrades, prefereixen fitxar joves talents a bon preu i fer-los créixer a casa seva. Una opció és la línia alemanya de la planificació i la paciència, i l'altra és l'alternativa del planter.\nCuidar el futbol formatiu i creure-te'l t'hauria de permetre tenir una sèrie de jugadors al primer equip pels que no has pagat traspassos i guardar diners per quan faci falta. La teoria tots ens la sabem, però cal atrevir-se a posar-ho en pràctica. La falta de valentia dels responsables del primer equip als últims anys fa que grans promeses com Mboula o Eric García tinguin un peu i mig fora. Esperem que l'arribada de Valverde reconstrueixi l'ascensor del planter i que la direcció esportiva marqui una línia clara perquè el Barça no podrà mantenir-se gaires anys a l'elit a cop de talonari.\nPD: Temes ètics al marge, l'emprenyada de Cristiano Ronaldo i les seves ganes de marxar del Reial Madrid, crec que podria ser una jugada rodona pels blancs. No seré jo qui menystingui el portuguès perquè em sembla un jugador extraordinari i determinant, però alhora té 32 anys i gestionar les seves últimes temporades no serà fàcil. En canvi, si ara el poden traspassar per una milionada, s'estalviaran aquests maldecaps i d'una manera natural podran fitxar un parell de cracs joves per acabar d'injectar energia al seu equipàs.


Exportar és la solució - Terrassa Informa!\nInici » Seccions » Opinió » Exportar és la solució\n23 Desembre 2013 a 15:00\nÉs un dels principals motors de l’economia catalana i espanyola. L’exportació, juntament amb el turisme, és un dels pocs sectors que ha crescut d’una forma important en els darrers anys, generant recursos en forma d’impostos per al país i creant llocs de treball. Com un camp fèrtil, o un germà del que viu tota la família, s’ha de cuidar i mimar especialment per a què continuï donant els seus fruits i porti el plat a taula cada dia.\nCada empresa haurà de lluitar per aconseguir millorar el seu producte i convèncer els possibles clients estrangers perquè li comprin.\nNo obstant, ens hem de preguntar: es pot fer alguna cosa des de l’àmbit públic per a facilitar aquestes exportacions i no permetre que aquest motor s’apagui, sinó que sigui cada cop més actiu? La resposta es sí, es pot fer bastant i molt més del què es fa. Algunes de les idees passen pel control de la inflació, la creació de programes de promoció de les exportacions, o la millora en les infraestructures i l’eficiència de l’administració. Anem a comentar les dues primeres.\nControl de la inflació: els increments de preus dels materials i subministres de les empreses repercuteixen directament en la seva competitivitat internacional, ja que es veuen obligades a incrementar el preu dels seus productes, fent-los menys interessants per als compradors potencials. Quines són les compres que depenen del sector públic? Doncs les més importants i de consum general són els subministres d’electricitat i d’aigua. Són sectors sense competència i en els que es fixa el preu des del govern. Els emprenedors, principalment els que dirigeixen Petites i Mitjanes Empreses, han de lluitar cada dia per a sortir endavant, aconseguir nous clients o no perdre els actuals, pagar els treballadors… és una tasca que sol requerir una total implicació, sense considerar horaris ni caps de setmana, i posant sovint diners dels seus estalvis per assegurar la supervivència de l’empresa en temps de dificultats. Davant d’aquesta realitat són escandaloses les darreres pujades del preu de l’electricitat. Espanya és el país de la Unió Europea on més s’ha incrementat el rebut de la llum, amb un increment acumulat en els darrers 7 anys de més del 75%. És a dir, més de 6 cops la inflació mesurada per el IPC!. Les companyies elèctriques, retir daurat de diferents polítics i ministres, estan doncs abusant de la seva posició dominant i perjudicant la competitivitat de les empreses del nostre país a l’exterior i, en definitiva, la millora de l’economia.\nEls programes de promoció de les exportacions: ajuden a les PIMEs a donar els primers passos a l’exterior. A l’inici del procés de creixement internacional, en què les empreses van més perdudes, el suport dels experts externs provinents dels diferents organismes (Cambres, ACCIO, ICEX…) pot suposar la diferència entre el fracàs i l’èxit. Pràcticament tots els països compten amb aquest tipus de programes, però darrerament a Catalunya i, en general, a l’Estat Espanyol, s’han reduït a una mínima expressió. Encara que són comprensibles les reduccions pressupostàries, el cert és que les petites empreses amb poc suport en tenen suficient per a donar un gran pas endavant. Mentre es gasten milers de milions en mantenir entitats bancàries, el suport al teixit productiu passa a un segon o tercer terme. S’ha d’exigir que els gestors o ex-gestors dels bancs o caixes salvades amb diner públic assumeixin les seves responsabilitats. No pot ser, que surtin amb indemnitzacions milionàries que provenen finalment de fons públics, i que tanta falta farien precisament per ajudar a les PIMEs a sortir a l’exterior, a esdevenir més competitives i, en definitiva, a continuar generant llocs de treball i riquesa per a la societat.\nEn definitiva, des de les institucions socials i empresarials s’ha d’exigir que l’administració, pel seu propi bé i el de tots, col·labori a millorar la competitivitat del teixit productiu del nostre país, treballant per a reduir els abusos econòmics de diferents tipus que actualment frenen i entorpeixen la seva activitat. Només així podrem tornar a créixer i a construir una economia amb la solidesa i dinamisme que necessitem.\n#exportacions #FUB #Joan Freixanet\nLast reply was 23 Desembre 2013


L'assemblea dóna llum verda a la continuïtat del Pacte d'Estabilitat però en critica la seva falta de compliment i les deficiències en el funcionament.\nTot i això, en el transcurs de les dues hores de reunió, es van posar sobre la taula deficiències en el funcionament del Pacte i la seva falta de compliment en molts dels 20 punts que contempla. La candidatura xifra en un 50% els punts del Pacte que han estat treballats d'alguna manera i denuncia que a vegades sense treball conjunt amb el govern o d'una manera poc profunda.\nJust en acabar l'assemblea, el regidor Pol Vigó exposava la voluntat de centrar la feina d'aquest segon any de Pacte d'Estabilitat en quatre grans eixos: "Sitges necessita del treball urgent sobre habitatge, equipaments, serveis públics i participació per tal de deixar clar el camí a seguir per una vila sostenible per la seva gent".\nLa CUP ha ratificat el Pacte d'Estabilitat després del primer any de vida d'aquest, un Pacte que va ser signat després d'una Assemblea Oberta que va rebutjar l'oferta d'entrar al govern municipal però de creure que era necessari de dotar el municipi d'una major estabilitat per afrontar les problemàtiques presents i futures.


Montserrat Candini: de desembre 2017\nPerquè torni el president, s'ha de votar al president\nEls “inventors” del 155 s’afanyen a treure tot el suc possible a aquesta arma de destrucció massiva, desmantellant el que poden d’aquella Catalunya que van envair amb milers de policies buscant urnes i atonyinant nens, dones i persones grans que van tenir la “gosadia” de fer cua a la porta d’un col·legi electoral amb una papereta a la ma per participar en un referèndum NO autoritzat, que no il·legal (vegis l’article 92 de la intocable Constitución Española).\nNo deixa de sorprendre la barra amb que Partit Popular i Ciutadans es vanten d’haver salvat Catalunya de les set plagues bíbliques provocades per un govern escollit legítimament i destituït amb una llei feta a mida aprofitant la inexistent separació de poders, sense recordar la catifa vermella estesa per Moncloa a les empreses que volguessin traslladar a terres castellanes la seva seu social.\nAls argumentaris dels qui no acaben d’entendre de que va això de la democràcia, s’hi ha instal·lat el missatge que diu que fins a 3.000 empreses han abandonat Catalunya per la por al procés independentista. El que no diuen és que son 300, només, les que han finalitzat el procediment de canvi d’ubicació de la seva seu social (que no de l’empresa) segons dades d’un Departament d’Economia d’una Generalitat en mans del govern de l’Estat. Ah! Per cert... Ni Albiol, ni Rajoy, ni Soraya, ni Arrimadas ni Rivera us diran que, des de l’u d’octubre, 132 empreses de fora de Catalunya han traslladat la seva seu a terres catalanes. Curiós, oi?\nMireu si n’ha fet de mal el procés, a Catalunya, que al tercer trimestre l’economia ha crescut un 3,5%, per damunt de la Zona Euro, que ha estat d’un 2.5%. La producció industrial, a octubre, havia crescut un 4,3%. La despesa del turisme estranger, tot i els atemptats d’agost, ha crescut un 11,5%. Han augmentat un 6,9% les matriculacions de vehicles. La taxa d’atur s’ha situat en un 12,5%, quasi quatre punts per sota de la mitjana espanyola. S’han registrat 39 projectes d’inversió empresarial que sumen un total de 341M€ que han generat 805 llocs de treball. El tràfic de contenidors al Port de Barcelona ha augmentat un 31%. Les exportacions han crescut un 8,4%, quasi cinc punts més que la mitjana espanyola. El nombre de passatgers que han passat per l’aeroport d’El Prat ha crescut un 7,3%, 1,4 punts més que Barajas. L'aerolínia Norwegian ha anunciat que incrementarà un 18% la capacitat en les seves rutes de llarg abast a Barcelona i ha afirmat que no ha notat cap impacte pel procés i que els seus vols amb destinació a Catalunya mantenen una ocupació del 90%. Fa uns dies hem sabut que, IGG, la segona empresa xinesa de jocs per a mòbils, instal·larà la seva seu europea a Barcelona.\nEs evident que no és el procés el que ha fet mal a Catalunya. El 21 de desembre tenim l’oportunitat de reprendre la feina al punt on ens van obligar a deixar-la. Corregint errors, definint terminis raonables, recuperant les nostres institucions i, sobretot, aconseguint la llibertat dels qui son a la presó per exercir aquella democràcia que esdevé tant incòmode pels qui continuen ancorats a un passat en blanc i negre i gaudeixen judicialitzant la política per “escapçar” els partits dels qui no pensen com ells.\nEl 21 de desembre, fem tornar el nostre president legítim; fem tornar el president Puigdemont.\nCarles Puigdemont; el president candidat a la presidència\nJa fa dies que la campanya pel “21D” acapara portades i temps de tertúlia. Tothom parla de la campanya del que els partidaris del “a por ellos, oe...”, representats pels qui saben que mai guanyaran unes eleccions a Catalunya, qualifiquen d’unes eleccions més, mentre els qui creiem en un futur millor per Catalunya, veiem com una “segona volta” del “1-O”.\nEl tot poderós i multiinterpetable article 155 de la Constitución Española, ha estat utilitzat per usurpar les institucions catalanes per part d’un Partit Popular convençut de que els 349.000 vots obtinguts a les ultimes eleccions catalanes, li donen el dret a destituir un govern legítim i convocar eleccions a Catalunya.\nAquesta campanya és una autentica prova de foc pels defensors de la democràcia. Que aquells que ens volen vençuts i sotmesos intentin veure fantasmes on no n’hi ha, traient de la màniga presumptes desavinences entre els partits independentistes, és prou d’esperar. Que siguem els propis independentistes els qui ho fem, no és de rebut. Buscar la confrontació entre els qui compartim adversari és inadmissible, ni que sigui per respecte als qui l’u d’octubre van patir a les seves carns els efectes del tripartit del 155.\nTal com ha dit el president legítim de Catalunya, Carles Puigdemont, el 21 de desembre ha de ser una segona volta del referèndum celebrat el diumenge 1 d’octubre que serveixi per restituir el govern cessat utilitzant una legislació de legalitat qüestionable. Qualsevol altra interpretació sobre aquestes eleccions serà donar combustible als qui ens voldrien sotmesos i buits de competències, com una comunitat autònoma de perfil baix.\nSon dies de campanya i, en conseqüència, son dies d’enquestes. Soc de les que prefereixen interpretar aquests estudis demoscòpics com un mesurador de l’estat d’ànim col·lectiu, més que com a dipositaris de la veritat absoluta. I una de les coses que deixen clares les diferents enquestes que anem coneixen, és que bona part dels electors segueixen apostant pel president Puigdemont. La intenció de vot que mostren, defineixen prou be l’estat d’ànim de bona part dels 45.000 catalans que van omplir els carrers de Brussel·les. Junts per Catalunya és la llista que millor defineix l’esperit d’aquell 1 d’octubre que ha marcat un abans i un després d’allò que anomenen procés.\nEstem en campanya i tothom te dret a defensar, legítimament, el seu candidat. Però no hem de perdre mai de vista l’autèntic objectiu d’aquesta convocatòria electoral; recuperar les nostres institucions, restablir el nostre Govern i restituir el president legítim de Catalunya, Carles Puigdemont i Casamajó.


Les institucions lingüístiques de la Comunitat Valenciana, Catalunya i Balears acorden col·laborar en unes normes comunes - À Punt\nLes institucions lingüístiques de la Comunitat Valenciana, Catalunya i Balears acorden col·laborar en unes normes comunes\nEs comprometen a treballar per un "model normatiu unitari i respectuós amb la variació geogràfica de la llengua".\nFaçana exterior del monestir de Sant Miquel dels Reis, seu de l'Acadèmia Valenciana de la Llengua / À Punt NTC\n16 de juliol 2020 - 23:11\nL'Acadèmia Valenciana de la Llengua (AVL), l’Institut d'Estudis Catalans (IEC) i la Universitat de les Illes Balears (UIB) han signat un protocol de col·laboració per a acordar una normativa inclusiva i unitària per a la llengua comuna.\nEs persegueix establir un "model normatiu de la llengua comuna que siga unitari i respectuós amb la variació geogràfica de la llengua", segons ha explicat l'IEC. El president d’aquesta institució, Joandomènec Ros; el president de l'AVL, Ramon Ferrer, i el rector de la UIB, Llorenç Hugue, han signat un protocol a través del qual les tres institucions s'insten a establir i facilitar els instruments necessaris per a fer possible aquest objectiu compartit.\nEn compliment d'aquest acord, l'IEC està elaborant u nou diccionari normatiu que respecte els acords "amb la prioritat posada en les formes convergents" de la llengua, però recollint i respectant les variacions internes de cada territori.\nAmb aquest projecte, les tres entitats volen "reforçar la unitat de la llengua i, al mateix temps, facilitar la identificació en el model normatiu de tots els parlants del domini lingüístic.


La inflació es dispara al desembre fins al 1,5% pels carburants\nL'Índex de Preus de Consum (IPC) va pujar un 0,6% al desembre respecte al mes anterior i va elevar vuit dècimes la seva taxa interanual, fins al 1,5%, quarta taxa positiva consecutiva i el seu nivell més alt des d'agost de 2013.\nD'aquesta manera, els preus acaben l'any per sobre de l'increment salarial pactat en conveni (1,08% fins a novembre), del que van pujar els sous dels empleats públics aquest any (1%) i de l'increment que van experimentar les pensions ( 0,25%), amb les consegüents pèrdues de poder adquisitiu.\nSegons l'indicador avançat publicat aquest divendres per l'Institut Nacional d'Estadística (INE), la pujada de l'IPC interanual al desembre s'explica principalment per l'encariment dels carburants (gasoil i gasolina), davant del descens que van registrar en el mateix mes de 2015.\nL'IPC interanual va arrencar l'any 2016 en taxes negatives, marcant una taxa del -0,3% al gener. Durant vuit mesos va registrar taxes negatives fins que al setembre va tornar a terreny positiu amb una taxa del 0,2%. Des de llavors i en només quatre mesos l'IPC ha crescut 1,2 punts, tornant al finalitzar 2016 a nivells de 2013, més d'acord amb l'evolució habitual dels preus en l'economia espanyola.\nAl desembre, l'Índex de Preus de Consum Harmonitzat (IPCH) va elevar nou dècimes la seva taxa interanual, fins al 1,4%, alhora que la variació mensual es va situar en el 0,5%.\nEn termes mensuals, l'IPC va pujar un 0,6% al desembre respecte al mes anterior.


Crec que has aportat molt al Districte i a la manera de fer política. Ara no ha estat possible seguir com a conseller, però hi ha segur molts gent a Horta-Guinardó que pensa que has de seguir aportant moltes coses.\nRecordo el primer dia que ens varem coneixer. Vas venir a la nostra celebració del 11 de maig. De llavors ençà, has agafat molta més força. Jo personalment i com a representat d'afibrocat, et dono les gràcies, per tot el que has fet per nosaltres i també espero, que no t'allunyis gaire, perquè persones com tu, són necessaries .


Compromís proposa que la publicitat de les elèctriques informe de les emissions de CO2 – Compromís\nCompromís ha presentat avui una proposició no de llei al Congrés, perque la publicitat de les elèctriques faça referència a la quantitat concreta d’emissions de gasos contaminants i de residus generats l’any anterior per l’empresa de subministrament.\nEl diputat Ignasi Candela ha defensat el dret dels ciutadans a tindre tota la informació possible respecte als productes de consum, com reconeix l’article 51 de la Constitució. “Amb aquesta iniciativa volem garantir que els consumidors coneguen l’impacte d’una companyia o d’una altra sobre l’escalfament global”, ha assenyalat Candela.\nLa proposta de Compromís estén a les empreses elèctriques una obligació amb la qual ja compten altres articles de consum com rentadores, frigorífics o els aparells d’aire climatitzat. En aquest sentit, l’etiqueta d’eficiència energètica dels electrodomèstics és obligatòria des del 1995, mentre que des del 2013 els immobles nous, en lloguer o venda han d’informar de la certificació energètica “en tota oferta, promoció o publicitat”, segons el Ministeri d’Indústria.\nLa formació valenciana fonamenta la proposta en les garanties constitucionals reconegudes com són la protecció al consumidor, i el dret a gaudir d’un medi ambient adequat. La legislació espanyola permet regular la publicitat d’acord amb la protecció dels valors i drets recollits en la Carta Magna.\nL’Eurocambra aprovà el passat agost un nou marc que simplifica l’etiquetatge energètic, per afavorir la informació als ciutadans, i que entrarà en vigor l’1 de gener del 2019.


El Firatast arriba a la 19ª edició amb un concurs d’arrossos solidari com a principal novetat\nFiratast 2013\t<< Notícies\nJosep Maria Matamala, director del Firatast a la roda de premsa de presentació de la 19ª edició. FOTO: Rosa Bel\nCartell del 1r Concurs d'Arrossos solidari (clica per ampliar)\nLa 19ª edició del Firatast Girona tindrà lloc el cap de setmana del 10 al 13 d’octubre al Palau de Fires de Girona amb prop de 60 estands que oferiran al voltant de 300 tastets. La principal novetat d’aquest any és el concurs d’arrossos solidari que s’ha organitzat durant els dies de la fira, per el qual passaran tot tipus de personalitats polítiques, culturals, tuitaires i instagramers. A més, la Forquilla Gironina hi serà també present dinamitzant les xarxes socials amb un photocall.\nLa principal novetat d’enguany és el 1er Concurs d’Arrossos Solidari, que organitza Incatis, empresa organitzadora del Firatast, i la revista Girona Gastronòmica. La finalitat del concurs és la de contribuir amb el Centre de Distribució d’Aliments (CDA) a Girona. Tots els tiquets que es recaptin aniran al CDA a girona, entitat que agrupa el Banc dels Aliments, Caritas i Creu Roja.\nEls concurs tindrà lloc cada dia de la fira, i hi participaran 10 concursants diferents a cada concurs. Dijous 10 d’octubre hi participaran un grup d’instagramers, el divendres dia11, tuitaires; el dissabte 12, polítics gironins; i el diumenge 13, personatges coneguts com Quim Morales, director i presentador de “La segona hora” de Rac 1, Germà Capdevila, director de la revista Esguard; Txe Arana, presentadora de diversos programes de ràdio i televisió i actriu; Anna Arqué, periodista i comunicadora; Clara Lago, actriu; Ferran Vilajosana, actor; Joan Abras i Alba Roqueta, escultors; Yago García, director de Triodos banc i Carles Puigdemont, alcalde de Girona.\nEl concurs començarà dijous i divendres a les 20.30h i dissabte i diumenge a les 12.30h. Un cop preparat l’arròs i valorat pel jurat, es serviran tastets entre el públic assistent.\nA banda d’aquesta novetat, Firatast segueix amb la seva fórmula ja tradicional, basada en la promoció dels productes d’alimentació a través del tast. El visitant entrega un determinat número de tiquets segons el valor que estipula l’expositor, des d’un mínim d’1 tiquet a un màxim de 3 tiquets de tast. Aquest any l’entrada costarà 5€, en lloc de 6€, i inclourà 3 tiquets. El preu del tiquet, però, serà d’1€ en lloc de 0,90 cèntims.\nEntre els prop de 60 estands s’hi trobaran els col•lectius com les Cuineres de Salt, les Cuineres de Sils i l’Ateneu de la dona de Vilablareix, que aporten els plats de cuina més tradicional a la fira. A més de les propostes de cuina gironina, però, s’hi podrà tastar també cuina aranesa, cuina marroquina, hindú, colombina, equatoriana i japonesa. Fins i tot els visitants podran tastar la carn de cangur, un producte poc conegut pel nostre paladar.\nEn quan a begudes també hi haurà una àmplia oferta per escollir, vins que formen part de la Ruta del Vi DO Empordà que impulsa el Patronat de Turisme Costa Brava Girona, cerveses San Miguel i Mahou, còctels i gintònics, sucs naturals, tes, ...\nDurant el cap de setmana els visitants del Firatast podran gaudir de show cookings en directe per part d’alguns expositors.\n2ª edició del concurs d’Instagram i photocall amb la Forquilla Gironina\nDurant els 4 dies del Firatast acollirem la 2a edició del concurs d’Instagram Firatast Girona 2013 amb el hashtag #Firatast13. Els participants podran fotografiar qualsevol aspecte de la mateixa, els tastets que es podran degustar, el recinte, etc. utilitzant sempre el hashtag #Firatast13\nEl jurat escollirà la millor fotografia i aquesta serà el perfil de la fira a Facebook, Twitter i Instagram fins a tenir el cartell de la 20a edició. Les bases del concurs es poden consultar a la web www.incatis.cat\nLa Forquilla Gironina serà present en aquesta edició del Firatast amb un photocall per el qual passaran els convidats a la Fira però també el públic en general. Es tracta que els visitants puguin fer-se fotografies divertides i etiquetar-les a Instagram amb el hastagh #firadeforquilla per optar a bosses de roba per anar a comprar que la web de gastronomia regalarà.\nEls més petits també trobaran el seu espai en el Firatast. La planta de dalt del Palau Firal es convertirà amb una gran ludoteca, on els nens i nenes podran gaudir de jocs, activitats i tallers que aniran a càrrec de la Ludoteca Racó Màgic. Com a novetat d’enguany, els nens i nenes que vinguin al Firatast, podran jugar al Nutrigame! Un joc educatiu sobre nutrició i hàbits alimentaris saludables.\nEl joc es presenta en format concurs televisiu, amb mostradors, micros i tots els elements propis d’un concurs. Les partides tindran lloc dissabte i diumenge al matí i a la tarda. Els guanyadors s’emportaran jocs de nutrició de Nutrigame i la Repera.\nMIRA AL FACEBBOK LES FOTOS DE LA FIRA: PRIMER DIA / SEGON I TERCER DIA


oients aquí avui: 2793\nAndorra la Vella.- La màquina de TMA que es trobava avariada des del passat divendres ja està arreglada i ja torna a analitzar proves. Tal com informen des de l’executiu, la màquina es va reparar aquest dilluns al vespre pels tècnics després que arribés la peça de recanvi necessària procedent de Bèlgica. D’aquesta manera, les […]\nAndorra la Vella.- Del 24 al 27 de gener, l’estació d’Ordino Arcalís de Grandvalira acollirà la 30a edició del Trofeu Borrufa, una de les competicions d’esquí infantil i juvenil de referència a Andorra, i també a escala internacional, que se celebra any rere any al país de manera ininterrompuda i que forma part del calendari […]\nEl Govern es nega a dotar d’ajudes el sector de la restauració\nAndorra la Vella.- El Govern es nega a dotar d’ajudes econòmiques al sector de la restauració, un dels més damnificats per l’esclat de la crisi sanitària del coronavirus al país i que amb l’arribada de la variant òmicron ha vist limitada la seva activitat amb l’objectiu de prevenir la propagació del virus. Així queda palès […]\nVives rep la consellera d’Acció Exterior de la Generalitat\nLa Seu d’Urgell.- El copríncep episcopal, Joan-Enric Vives, va rebre aquest dilluns al Palau Episcopal a la consellera d’Acció Exterior de la Generalitat, Victòria Alsina. La consellera anava acompanyada del director general de Prospectiva i d’Innovació en l’Acció Exterior, Joan M. Piqué. Al llarg de la trobada, la consellera ha volgut explicar a Vives les […]\nSant Julià de Lòria.- El campionat del món de Triatló d’hivern, que se celebrarà per segon any consecutiu a Naturland, ja compta amb més de 250 inscrits de catorze països diferents. Ho ha manifestat el ministre de Presidència, Economia i Empresa, Jordi Gallardo, durant la roda de premsa per presentar l’esdeveniment, qui a estat acompanyat […]


A Catalunya cada cop hi ha menys funcionaris de l'Estat\nLa província més afectada es Girona, on han baixat un 32% des de 2010.\nLa nova Llei Sòl evitarà que qualsevol persona pugui recórrer plans urbanístics\nLa modificació de la llei ja la va voler fer el PP i ara el departament de Ábalos l'està reprenent.\nUn 58,5% dels catalans considera que la Generalitat no sap resoldre els problemes de Catalunya\nEls catalans suspenen la gestió de Govern de l'últim any amb un 4,78 de nota mitjana i la de el Govern central amb un 4,36, segons una enquesta de Centre d'Estudis d'Opinió (CEO) de la Generalitat.\nLes indústries podran rebre subvenció de fins al 30% en grans empreses; de fins al 40% en mitjanes, i de fins al 50% en petites.\n"Quan la política esdevé problema és un gran fracàs col·lectiu".\nEl president de la Generalitat va demanar a Pedro Sánchez acabar amb "l'ombra i la influència de la cultura franquista", així com deixar de "governar contra Catalunya".\nL'Estat disposa de 126.363.352 metres quadrats repartits entre 4.630 béns immobles, dels quals 683 pertanyen als ministeris i 3.947 a altres entitats públiques.\nLes Clavegueres de l'Estat fan pudor\nCom ha pogut Villarejo gravar impunement a la gent sense que res li passés judicial i penalment durant tant de temps?\nEl candidat de JxCat lamenta que professors, activistes, pallassos i mecànics, estiguin sent jutjats per "els tribunals de Torquemada saturats".\nAquest lot estava compost per quatre peces i el muntant total va ser de 3.750.000 euros.


El Madrid se serena amb gols i Keylor Navas es reivindica\nDues dianes de James, dues de Bale i una de Benzema tanquen el primer triomf blanc\nDiumenge, 30/08/2015 | Actualitzada 29/11/2016 - 12:59\nBale pica de cap la pilota davant tres defenses bètics per marcar el primer gol del Madrid. / JUAN MANUEL PRATS\nRafa Benítez i el Madrid en ple es van treure pressió en el primer partit de Lliga al Bernabéu, per on va passar el Betis i va exercir de remei d'urgència per a les tribulacions madridistes. Els gols de Bale (2), James (2) i Benzema van enterrar el temor que la falta de precisió davant la porteria contrària augmentés fins a convertir-se en un problema angoixant. Keylor Navas, a més, va solucionar amb brillantor la poca feina que va tenir, inclòs un penal aturat, i es multipliquen els que aconsellen al que mana que deixi per a la temporada que ve l'arribada de David de Gea.\nVa ser al final Benzema qui va sortir com a davanter centre, però va resultar Bale qui primer va exercir aquest rol d'entrada i no va donar temps que la gent s'impacientés. El jugador gal·lès va entrar a l'àrea petita per clavar de cap la pilota a la porteria d'Adán a passada de James (m. 2), que va recuperar la titularitat a costa d'Isco potser per bastant temps. No havia passat un minut quan el colombià va habilitar Benzema, que no va encertar a superar el porter bètic.\nUn començament arravatador que va fer concebre al personal esperances que el pla de Benítez no resultarà tan difícil d'assimilar com en principi es podia pensar. Va ser un quart d'hora intens en què el Madrid, malgrat l'escassa activitat de Ronaldo des de l'esquerra, va aplanar el Betis, que no va donar senyals de vida en atac fins passats 20 minuts. Va ser, això sí, amb la reclamació d'un penal de Marcelo a Castro i el que va seguir ja no va ser tan vistós ni tan positiu per al tècnic blanc, que va comprovar com el seu equip es partia amb facilitat i començava a donar opcions a un Betis cada vegada més desimbolt.\nTRANQUIL·LITAT / La calma va tornar al Bernabéu amb un golàs de James de falta (m. 39) i Navas va evitar que la intranquil·litat rebrotés abans del descans amb una reacció felina davant Castro. A la represa, Benzema i de nou James van tancar la vetllada. El francès va rematar a gol una passada de Bale des de la dreta després d'una gran jugada (m. 47) i el colombià va tornar a lluir-se amb una xilena impecable després del control d'un xut de Kroos que li surt elevat (m. 50).\nA la festa s'hi va sumar definitivament Navas, que va parar a Castro un penal de Varane sobre Molina. Milers d'aficionats van cridar «Keylor, Keylor» i Florentino s'ho pensa. Ramos va enviar després la pilota al pal amb una altra xilena i Bale va marcar el cinquè amb un xutàs (m. 88).\nTemes: Keylor Navas Futbol Lliga Santander Reial Madrid


Immobiliàries Cardedeu- habitaclia.com\nImmobiliàries Cardedeu - habitaclia.com\nSom una ´Empresa Jove´ amb experiència contrastada, dedicada a la construció, promoció i mediació de Finca. En aquest portal trobarà gran varietat dels nostres productes, tanmateix com les obres en curs i ja finalitzades. Si necessites més informació o no trobes el que busques, no ho dubtis, posa´t en contacte amb nosaltres per trobar junts la casa dels teus somnis. Li oferirem la resta de la nostra cartera d´immobles dels que disposem. L´esperem per oferir-li el millor de nosaltres, donat que som ´La teva immobiliària de confiança´ CONTACTI, ESTAREM ENCANTATS D´ATENDRE´L!\nGuinotPrunera és una agència immobiliària que desenvolupa la seva activitat al Vallès Oriental. Disposa d´una àmplia cartera d´habitatges d´obra nova i segona mà en venda i lloguer. Destaca igualment al sector terciari, amb una àmplia oferta de locals comercials, oficines i naus industrials. Pertany al grup GuinotPrunera que dóna servei des de les seves 7 oficines, situades a Cardedeu, Barcelona (als barris d´Eixample, Les Corts i Sant Gervasi-Galvany), Molins de Rei, Sant Feliu de Llobregat i Girona.


35 anys d'experiència al servei de la NXB | GenTMB\n35 anys d'experiència al servei de la NXB\nUn grup de jubilats parcials ha posat els seus més de 35 anys d'experiència al servei dels usuaris de la Nova Xarxa de Bus i ha donat suport als més de 200 informadors que hi havia a peu de carrer.\nRedacció / 19.12.13 - 16:02h\nLa posada en marxa de la Nova Xarxa de Bus ha estat acompanyada pel desplegament d'una campanya informativa exhaustiva. Donar a conèixer les millores en rapidesa, facilitat d'ús i freqüència de les cinc noves línies d'altres prestacions i avisar dels canvis de recorregut de la xarxa convencional han estat dos elements essencials a l'hora de garantir l'èxit de la nova malla que substitueix any rere any el concepte tradicional d'acumulació de línies.\nEnguany la campanya informativa ha comptat amb una novetat destacable: 33 jubilats parcials ─24 conductors i 9 comandaments─ s’han desplegat en parelles o grups de tres per la zona que millor coneixien i han posat al servei de la Nova Xarxa més de 35 anys d'experiència.\nPer valorar l'experiència hem tingut l'oportunitat de xerrar en una conversa informal amb 4 jubilats parcials que s'han apropat a la cotxera de Triangle: Antonio Codes, Miquel Peláez, Ramiro Vázquez i Juan García. Tots quatre han valorat l'experiència molt positivament i han destacat la feina feta com a molt útil: han tingut l'oportunitat d'assessorar clients i informadors i d'ajudar els conductors en uns trajectes que coneixen pam a pam.\nAntonio Codes ha valorat molt positivament que tots els jubilats parcials “ens movíem en grups de dues o tres persones que coneixíem la zona amb detall” perquè l'havien recorregut durant anys. Això els va permetre atendre amb molta precisió els dubtes dels usuaris. Miquel Peláez ens ha explicat que “molts passatgers em coneixien” i que procurava no estar massa temps al mateix lloc per poder atendre al màxim de gent possible. Ha estat una experiència “fenomenal”, ens ha dit. Ramiro Vázquez ha destacat que tots els jubilats parcials han estat un gran suport per als 200 informadors contractats per TMB i l'Ajuntament, uns informadors que, en paraules de Juan García, eren tots “molt bons”.\nTots han coincidit a valorar molt positivament la Nova Xarxa de Bus i han destacat la rapidesa de les noves línies, la claredat de les indicacions per fer els transbordaments en els intercanviadors i la facilitat amb què el públic habitual s'hi ha adaptat. I tots han coincidit també a dir-nos que si en la propera ampliació tenen la possibilitat de repetir, “repetiríem”.\nAtenció al client / Informació al client